Bevarer af Flammen - foredrag v/Jørgen Brøndum
2025-01-28 19:00 - 21:30 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Keepers of the Flame Fraternity (KFF) er en indre gruppe, som ikke har nogen ydre organisation og kan bedst beskrives som den esoteriske halvdel af et lysfællesskab, hvor den eksoteriske modpart er Summit Lighthouse, som udgiver fællesskabets litteratur og udbyder retreats, kurser og uddannelser.
Summit Lighthouse har hovedkvarter i nærheden af den smukke Yellow Stone Park i hjertet af Montana /USA.
Arbejdet i KFF støtter op om Hierarkiets arbejde for jorden. Læren bygger på kanaliserede budskaber, som er nedfældet af de to budbringere (Messengers) Mark og Elisabeth Clare Prophet. En udløber af dette broderskab, er Church Universal and Triumphant, som mest kan minde om dens teosofiske søster, Liberal Katolsk Kirke. Foredraget vil give en introduktion til hvordan et medlemskab forløber, herunder hvordan det er tilrettelagt, hvad der undervises i og hvordan. Grundtonen i virket som Keeper of the Flame tager udgangspunkt i, ”Kraften af det talte Ord” som der vil komme nogle eksempler på i løbet af foredraget. Vi skal også introduceres til en anden udlægning af Livets Træ og drage paralleller til den jødiske Kabbalah.

Om foredragsholderen:
Jørgen har en baggrund som frimurer, tidligere i den danske frimurerorden på Blegdamsvej og nu i det internationale fællesfrimureri for mænd og kvinder Le Droit Humain. Han er en flittig studerende af både Martinus, Alice A. Bailey, Lucille Cedercrans og meget andet esoterisk litteratur.

Foredraget bliver afholdt i TFK’s lokaler
Pris: 90/120 kr. for medlemmer/gæster.
Betaling: Beløbet betales ved indgangen.
#broderskab

ID: 240128JBRffnTFK

Hearts and Hands Healing
2025-01-29 17:30 - 19:00, 2025-02-05 17:30 - 19:00, 2025-02-12 17:30 - 19:00, 2025-02-19 17:30 - 19:00, 2025-02-26 17:30 - 19:00
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

HELBREDELSESTJENESTE v/Jørgen Skov fra Liberal Katolsk Kirke
2025-01-30 19:00 - 21:00, 2025-02-27 19:00 - 21:00
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

MAZDAZNAN studiegruppe
2025-02-03 18:30 - 21:00
Vi mødes i Teosofisk Forenings lokaler den 1. mandag i måneden kl. 18:30 – 21:00
Datoer forår 2025: 3. februar, 7. april, 5. maj og 2. juni
Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.
Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen.
Se mere på mazdaznan.dk

Information og tilmelding:
Irrenne Peier
Tlf: 23347536
e-mail irrennepeier@hotmail.com
Pris pr. gang til Mazdaznan Størreforeningen: 60/80 kr. medlemmer/gæster

Lucille studiegruppe
2025-02-04 14:30 - 17:00, 2025-02-18 14:30 - 17:00
Foråret 2025 sæsonstart: Tirsdag den 7. januar kl. 14:30 – 17:00
Herefter hver anden tirsdag i lige uger.
Sidste dato er tirsdag d. 24. juni.

I foråret 2025 læser vi sammen “Skabende tænkning” af Lucille Cederkrans.
Information og tilmelding:
Katja Mørkeberg
Tlf: 28791536
e-mail: katjaliv@gmail.com
Pris pr. gang: 25/40 kr. for medlemmer/gæster

“Den menneskelige familie står i dag på tærsklen til en ny erfaring, nemlig sjælsbevidsthed.
Sjælens Natur er skrevet for at hjælpe mennesket i dets søgen efter sin sjæl.
Tankeformen kan kontaktes som en abstraktion gennem meditation, og må derefter omsættes til konkret form af den mediterende.”

ER SYGDOM EN ÅNDELIG VEJLEDER I LIVET? Online foredrag ved Jette Ferdinand Pedersen og Kim Pedersen
2025-02-04 19:00 - 21:30
Set gennem jordens skole, kinesiologien, teosofien og astrologien
Er vores sygdomme en åndelig vejleder i vores liv? Vi mærker spændinger et eller andet sted i kroppen; andre gange dukker alvorlige sygdomme op. Hvor kommer disse lidelser fra? Hvordan hænger de sammen med vores tidligere liv her på jorden? Eller har vi dem med fra andre steder eller dimensioner?

Påtager vi os sygdomme som afvikling af karma? Eller er de et led i forbindelse med vores Kristus-natur?
Disse spørgsmål vil vi prøve at belyse denne aften, hvor vi ser på, hvordan esoterisk kinesiologi, teosofi og astrologi forholder sig til kroppens anatomi.
Velkommen til en dyb og inspirerende aften!
Find linket på denne måde i Ordrebekræftelsen:

Foredrags holderne:
Jette Ferdinand Pedersen vil komme med spændende eksempler fra kinesiologiens verden. Efter et mangeårigt samarbejde med Asger Lorentzen, igennem Grals-uddannelsen og Sol Programmet – og mange andre uddannelser på Den Gyldne Cirkel – vil Jette og Kim sætte fokus på sygdom og sundhed i en åndsvidenskabelig sammenhæng.
B. Kim Pedersen, der har mange års erfaring med teosofi og astrologi, vil dele sin viden og inspirere os med nye perspektiver. Vi vil primært trække på den esoteriske litteratur samt inddrage elementer fra astrologisk og kinesiologisk viden.

Pris: 90/120 kr. for medlemmer/gæster.
Bestil billet i god tid inden foredraget!
Linket findes på ordrebekræftelsen i mailen man modtager, når bestillingen er gennemført.
Tilmelding og Betaling – klik på Find billetter:

Link til GUIDE – Bestil billet på Billetto

#healing
ID: 250204BKPJPEfonTFK

Kabbalah - Livets træ - Studiegruppe
2025-02-06 14:00 - 16:00, 2025-02-20 14:00 - 16:00
Foråret 2025 sæsonstart: Torsdag den 9. januar kl. 14:00 – 16:00 Herefter torsdag i lige uger til og med den 26. juni 2025.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding: Jette Hottenroth Jensen Tlf.: 29726694 e-mail: jette@hottenroth.com Pris pr. gang: 25/40 kr. for medlemmer/gæster.

Esoterisk meditation - studiegruppe
2025-02-06 18:30 - 21:00, 2025-02-20 18:30 - 21:00
Vi starter forårssæsonen hos TFK torsdag den 9. januar kl. 18:30 – 21.
Vi mødes i lige uger følgende torsdage: 23.1., 6. + 20.2., 6. + 20.3, 3. + 17.4., 1. + 15. + 29.5., 12. + 26.6 2025

Forløs dit fulde spirituelle potentiale er overskriften for det arbejde denne gruppe har sat sig for at være med til at realisere.

I en hektisk og informations fyldt hverdag, der ofte kræver menneskets fulde opmærksomhed, kan det være svært at finde tid og ro til at fordybe sig i – og ikke mindst pleje den indre udvikling, som kan være med til at etablere en indre rolig balance, der er et vigtigt redskab til at håndtere den travle hverdag.

Gennem en vifte af forskellige meditations typer: Mindfulness, Raja yoga, og ikke mindst den nye tids meditationsform Agni Yoga, søger vi at finde ind til et indre mentalt og følelsesmæssigt spændings- og balancepunkt, der kan være med til at forløse det spirituelle potentiale, der ligger gemt som et blomsterfrø i alle mennesker, og få det til at blomstre og folde sig ud i et rigt kreativt liv, der inspirer omgivelserne på ny og overraskende vis.

Alice Ann Bailey har udgivet en række bøger om esoterisk filosofi, der kommer med praktiske forslag og inspiration til hvordan sådan en opgave kan gribes an.

Nogle af de bøger der kan hentes dyb inspiration og viden i er:

Breve om okkult meditation

Hvid magi

Strålerne og indvielserne

Blændværk et verdensproblem

Bøgerne kan erhverves i Teosofisk Forenings boghandel / medlemmer af Teosofisk Forening kan låne bøgerne i vores bibliotek.

Information og tilmelding, kontakt enten Hanne eller Carsten:

Hanne Thorhauge Tlf: 21 35 84 66 e-mail: hannethorhauge@mail.dk

Carsten Hald Tlf: 51 17 05 97 e-mail: chald.live@gmail.com

Pris pr. gang: 25/40 kr. for medlemmer/gæster

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde. Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

NY TIDS VISDOM – GUDDOMMELIG INDSIGT studiegruppe
2025-02-06 18:30 - 21:00, 2025-02-20 18:30 - 21:00
Vi starter forårssæsonen 2025 hos TFK torsdag den 9 januar kl. 18:30 – 21. og mødes i lige uger følgende torsdage
23. jan., 6.&20.feb., 6.&20.marts, 3.april, 1.&15.maj, og endelig 12.juni.

Alle er Velkomne og alle kan være med.
Gruppen er færdige med de første tre små bind af Grevens bøger, – og starter nu 4. bind ”Hierakiet”.
Gennem bogen får vi lov til at opleve hvor kompliceret og samtidig enkelt at universet er opbygget og hvordan vi kan samarbejde med dem.
Bøgerne er kanaliseret af Inge Olsen fra en gruppe af højtudviklede mennesker fra 7.stråle-ashramen.
Vi starter og læser side 7-21 i bind 4, som handler om Jordens Indre Styre Shamballa og universernes sammenhæng. Vi tager 10-15 sider ad gangen, læser, undersøger, mediterer og taler om teksten og glæder os over energierne.
Alle kan følge med og alle er meget velkomne, også hvis du starter her med bind 4 uden at kende de første 3 bind.
Vi kører det online, men hvis du gerne vil mødes fysisk gør vi bare det.

Pris pr. gang: 25/40 kr. for medlemmer/gæster.
Yderligere Information hos Andreas Stampe-Villadsen, 2711 2841 eller mail andreas.villadsen@gmail.com.

MAGIKERSKOLE #6, kursus ved Kim Pedersen
2025-02-08 10:00 - 2025-02-09 17:00
Lørdag og søndag d. 8.-9. februar 2025 kl. 10:00-17:00.
Kursusrække over 5 år, hver weekend har tilknyttet en online opfølgningsaften.

Pris: 1 weekend. Medlemmer/gæster: 1.350/1.550 kr.
I prisen indgår kaffe, the og lette traktementer. Frokosten sørger man selv for.
Tilmelding og Betaling til kurset – klik på Find billetter:

Link til Guide: Bestil billet på Billetto
Ved framelding tilbageholdes 100 kr. til administration. Bemærk: Din plads er først reserveret, når beløbet er modtaget.

Magikerskolens forløb er inspireret af Alice A. Baileys bog HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension.
Sjette weekend 8.-9. februar 2025
1. Sjette regel. Øjets arbejde. Side 223 til 230.
2. Femte stråles vej til indvielse.
3. Ild og rose ceremoni.
Datoer aftales med deltagerne for opfølgningsaften. Nye deltagere er velkomne i hele forløbet!

Program for hele kursusrækken kan hentes her

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Magiker skole: Inspirationskilde: ”Hvid Magi” (Alice A. Bailey)

I den nye tid hører vi om, at der er flere nye stråler (udover de kendte 7), som vil give os en dybere relation både til magi og ligeledes også til ceremonielt virke. Vi kommer nok til se nye måder at organiserer os på i grupper. Dette forløb er inspireret af Alice A. Baileys forfatterskab gennem bogen HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension. I forløbet, som strækker sig over en femårig periode med tre weekender om året (hver med en opfølgende aften, som ligger mellem reglerne) kommer vi igennem de 15 regler med 1 regel pr. weekend. De opfølgende aftener kommer til at foregå online, men weekenderne vil foregå fysisk i Teosofisk forening København i tiden fra kl. 10-17. Vi kommer til at klarlægge den menneskelige sjæls natur og dens samhørighed med solsystemet og kosmos. Dette omfatter grupperelationer som et indledende skridt til at anskueliggøre forholdet mellem det Højere Selv og legemerne, som dette selv kan anvende og derved bringe klarhed i almindelig opfattelse af menneskenes konstitution. Vi kommer til at belyse problemer om ovennævnte evner og anvise regler for at sikre brugbare udviklinger. Bogen afsluttes med en appel til sjælen hos alle aspiranter, som læser disse instruktioner, om at samle deres kraft og forny deres løfte om at tjene menneskeheden. De nye stråler vil blive brugt i det ceremonielle arbejde, så hver weekend kommer til at indeholde en ceremoni, som igen er knyttet på de tre store fundamentale søjler: Viljen (til at udvide bevidstheden), Visdomsstrålen (til integration) Bevægelsesceremonien (som kommer til at ske igennem roser og ild).
Vi vil bruge temaer i Kabbalah til indvielses-arbejde. Du vil derfor blive introduceret til Kabbalah igennem ceremonielt arbejde og dens relation til Livets Træ, men Kabbalah-visdommen forventes at være et selvstudie. Vi kommer til at gå dybere ind i de 8 stråler og deres veje til indvielse til syntese-ashrammen.
Online-aftenerne vil vi bruge til samtale. Hvor er du henne? Hvad oplever du i forbindelse med dit studie eller forløbet? I disse runder kan vi lære at se, hvordan ashrammen påvirker gruppen og den enkelte. Disse opfølgende online-aftener vil være i tidsrummet fra klokken 18.30 til klokken 21.30. Også her vil der være meditation og en opfølgning på, hvad der skete i den sidste weekend, vi var sammen.
År 2023 og 2024 vil primært være knyttet til reglerne og deres arbejde på det mentale plan. I 2025 og en del af 2026 vil vi glide igennem astral-planets forunderlige, spændende verdener. Sidst i 2026 og 2027 vil vi komme ind på det fysiske og æteriske plan.
Og vi vil lade den indre Magiker bliver mere aktiv. Også i relation til engle- og devarigerne, Sol-engle og Nærværelsens-engle, ”Ånd og stof”.

#magiker

ID: 250208BKPkfyTFK

ENOKS HEMMELIGHEDER – UNIVERSETS NØGLER, studiekreds ved Kim Pedersen
2025-02-10 10:15 - 16:45
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage forår 2025 den 10. februar og 5. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster. Betaling: Beløbet betales ved indgangen.

ID: 20250210BKPkfyTFK

Teosofisk Forening København

Sankt Knuds Vej 27A Frederiksberg C, København, 1903 Danmark

Animus og Anima - foredrag v/Katja Mørkeberg
2025-02-11 19:00 - 21:30
Foredraget vil handle om mandens og kvindens animus/anima udvikling. Hos Jung repræsenterer arketypen animus et billede på kvindens indre idealmand, og arketypen anima et billede på mandens indre idealkvinde.
Mennesker udtrykker hver for sig -både biologisk og psykologisk- mest det ene køn, men indeholder også det andet køn, som en del af potentialet til at kunne blive et helt menneske. I starten af livet projicerer vi det modsatte køn over på vores partner, men med tiden og alderen lærer vi som regel at hive projektionerne tilbage til os selv og integrere det modsatkønnede i vores bevidsthed.
Vi vil også komme ind på Eros-det kvindelige princip og Logos-det mandlige princip. Begge køn har brug for at integrere og balancere såvel Eros og Logos.
De to arketyper vil blive kædet sammen med planeterne Mars og Venus i astrologien, hvor Mars i en kvindes horoskop repræsenterer hendes indre mand (animus), og Venus i en mands horoskop repræsenterer hans indre kvinde (anima).
Hvis du har dit horoskop, må du gerne medbringe det, så vi blandt andet kan se hvilken partner, du som mand eller kvinde vil tiltrække.

Link til Guide: Bestil billet på Billetto

Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Om Katja Mørkeberg:
Katja har tidligere fungeret som folkeskolelærer igennem 35 år. Hun er uddannet astrolog, herunder beskæftiget sig en del med Jung og hans forfatterskab, ligesom Katja besidder en bred vifte af viden indenfor spiritualitet.
#astrologi

ID: 250211KMØffnTFK

Den Indre Sol – Holistisk motion (før fuldmånemeditation)
2025-02-14 18:00 - 18:45
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 18:00 – 18:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

FULDMÅNEMEDITATION I VANDMANDENS TEGN ved DEN INDRE SOL
2025-02-14 19:00 - 20:30
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er onsdag d. 12. februar 2025 kl. 14:54:26
Månedens spirituelle mantra: ”Jeg er livets vand, som udgydes for tørstende mennesker”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

ID: 250214MED

”Forstå den spirituelle verden” TEOSOFI – DEN TIDLØSE VISDOM #2, kursusforløb ved Lene Pape
2025-02-15 10:00 - 2025-02-16 16:30
Kursusrække med 4 weekender ved Lene Pape
1. weekend: Lørdag den 18. Januar og søndag den 19. Januar 2025 kl. 10.00 – 16.30
2. weekend: Lørdag den 15. Februar og søndag den 16. Februar 2025 kl. 10.00 – 16.30
3. weekend: Lørdag den 29. Marts og søndag den 30. Marts 2025 kl. 10.00 – 16.30
4. weekend: Lørdag den 26. April og søndag den 27. April 2025 kl. 10.00 – 16.30

Pris: Kr. 750/ 950 pr. weekend for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling til anden weekend – klik på Find billetter:

Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Dette er den anden weekend, hvor vi håber, at disse weekender kan bringe os i en dybere kontakt med den tidløse visdom. Ved at dykke ned i disse 18 temaer i teosofien, vil vi bygge et grundlag, som du kan gøre brug af og tage med ind i andre åndsvidenskabelige temaer.
Under kurset benytter vi mystikken fra kristendommen, jødedommen, buddhismen og hinduismen som informationskilder. Vi høster viden fra Østens, Ægyptens og Vestens kulturhistorie og filosofier og tager udgangspunkt i åndsvidenskaben, som den er formuleret af de teosofiske pionerer og nutidige lærer. Vi kommer til at bruge litteratur af Martinus, Rudolf Steiner, Alice A. Bailey, Lucille Cedercrans, Asger Lorentsen, J.J. Hurtak med flere.
Kurset er bygget på natur- og religionsvidenskab samt symbollære.
Vær med til at skabe en god oplevelse, at få åndelig dybde, mening og skønhed ind i din bevidsthed, og at se din verden fra en ny vinkel.
Der vil være meditationer indlagt i forløbet.
Der kræves ingen forudsætninger for at deltage i kurset.

PROGRAM

Lørdag d. 15. februar – 10:00 – 16:30
Søndag d. 16. februar – 10:00 – 16:30

Vore auraer: Vor æteriske sundhedsaura og dens påvirkning fra astrale, mentale og kausale auraer.
Skabelse: Involution/evolution menneskehedens skjulte historie..
Treenighedsbegrebet er universelt.
Krop, sjæl og ånd.
De syv stofplan og de tre store udstrømninger.
Menneske: Karma og reinkarnation. Vore legemer.
Den cykliske lov. Loven om dualitet, analogiloven.
Loven om årsag og virkning.
Bevidsthedens udvikling: Personlighedens, sjælens og åndens.
De fem store indvielser og den nye indvielses vej. Gruppe indvielse bliver fremtiden.

Hele programmet kan hentes her.

Om Lene Pape:
Foredragsholderen har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Oplevet mange spændende energifyldte åndelige steder i Europa på lys/energi rejser. Er fortrolig med ritual arbejde gennem mange år i forskellige grupper og loger samt en barndom med glæde for kirke ritualer. Underviser og foredragsholder, blandt andet i Esoterisk astrologi, Herkules myte forståelse, englehierakier, menneskets indvielses rejse, menneskets kultur historie, den skjulte visdom, m.v. samt grundforståelse af Teosofi.

#teosofi
ID: 250215LPPkfyTFK

AFLYST: 11.STRÅLE: DET KARMISKE RÅD OG DEN KARMISKE LOV I DEN NYE TID, foredrag, kanalisering og meditation ved Den Indre Sol
2025-02-17 18:00 - 20:00
Både Holistisk Motion og foredrag er aflyst på grund af sygdom.

Inden foredraget er der Holistisk Motion ved den Indre Sol:
Qi gong og åndedræt og lyd på chakraerne kl. 17-17.45.
Betaling: 25 kr.
Se nærmere beskrivelse: link

Hvad er karma og hvad er formålet med Karma?
Kristuskærligheden og Den karmiske Kærlighedsstrøms særlige udviklingsmulighed
Hvordan virker Den karmiske Lov og hvordan kan du få forløst din personlige karma.

Kom og vær med til at styrke lyset på Jorden og vær med til at lave en lysindstrømning i Teosofisk Forening.

OVERORDNET TEMA – 12 MANDAGE (se nedenfor)
Hjertets vej – Åndelig udvikling i Den Nye Tid
Centrale temaer på Den Nye Tids Åndelige Udviklingsvej
Entré: 50 kr. for medlemmer og 100 kr, for gæster
Tilmelding: Ingen tilmelding – bare kom – alle er velkomne!

Den Indre Sol: Ziadria og Michael
Email: denindresol@gmail.com
tlf. 61330508

Mandag 15/4 2024 – 1. stråle, Den Guddommelige Vilje og Påskens Kærlighedsstrøm
Mandag 13/5 2024 – 2. stråle, Den Guddommelige Kærlighed og Pinsens kærlighedsstrøm
Mandag 10/6 2024 – 3. stråle, Hjertets Kommunikation, kanalisering og clairvoyance
Mandag 15/7 2024 – 4. stråle, Den Nødvendige smerte – Harmoni gennem konflikt
Mandag 26/8 2024 – 5. stråle, Kend dig selv – og bliv integreret med din Sjæl og Solengel
Mandag 23/9 2024 – 6. stråle, Den Religiøse Dimension og Ny Tids Spirituel religiøsitet
Mandag 21/10 2024 – 7. stråle, Det Spirituelle menneske og Den Nye Tids Verdensborger
Mandag 18/11 2024 – 8. stråle, Jordens lysarbejdere og deres livsopgaver
Mandag 9/12 2024 – 9.stråle, Den Spirituelle Jul og De Kosmiske Indvielser i Den Nye Tid
Mandag 20/1 2025 -10. stråle, Kosmisk Bevidsthed og Den Store Stilhed
Mandag 17/2 2025 – 11. stråle, Det Karmiske Råd og Den Karmiske Lov i Den Nye Tid
Mandag 17/3 2025 – 12.-13 stråle, Helligånden, Gralsgudinden og Den Feminine Kærlighed

ID: 250217DISffn

I LÆRE SOM HEALER, foredrag ved Ellen Damsholt
2025-02-18 19:00 - 21:30
Erstatning for det aflyste fordrag d.22. okt. 2024
Dette foredrag henvender sig til alle som interesserer sig for kropsbehandling og healing.
Ellen Damsholt begyndte at gå healingsvejen efter et møde i Barcelona i 1979, hvor hun mødte en oplyst spirituel lærer: Gururaj Ananda Yogi fra Cape Town. Ved dette møde, startede både hendes indre som ydre rejse.
Aftenens tema er: ”ÆTERLEGEMET”: ”Fundamentet og blueprint for det fysiske legeme”.
Det første skridt var at tage en uddannelse til fysioterapeut i København, hvorefter hun begyndte at praktisere og lære i det virkelige liv. Under mit arbejde åbenbaredes energiernes verden sig lidt efter lidt. Det er noget af det jeg gerne vil dele med jer i dette foredrag.
Æterlegemet gennemtrænger hver eneste celle i kroppen, hver blodåre og hver nerve. Det strækker sig ud over den fysiske krop med 10 – 15 cm og kan ses som et energifelt udenom vores fysiske krop. Det spiller en afgørende rolle i opretholdelsen af vores fysiske, mentale og følelsesmæssige sundhed. At kunne arbejde med æterlegemet kræver en vis sensitivitet; teknikker til ophævning af blokeringer, og til genoprettelse af det naturlige energetiske flow i kroppens energisystemer.
At kende forbindelsen mellem organerne og chakraerne er vigtig for at genoprette sundheden i kroppen. Chakraerne har en særlig forbindelse til organer og kirtler i kroppen. At opretholde balance og harmoni i chakraerne har derfor en direkte indvirkning på vores helbred og psykiske velvære.
At gøre sig fri af dårlig energi og at holde ens egen energi intakt, er af stor betydning for en healer, blandt andet gennem regelmæssig pleje som meditation og opladning i naturen. Den nu afdøde irske healer: Bob Moore lærte folk, især fra sundhedssektoren, hvordan vi kan beskytte os og skaffe os af med opsamlet negativ energi.
At være bevidst om Det Hvide Broderskab og bede om deres hjælp, er en vigtig del af vores praksis som teosoffer og hjælpere. Vi har altid lov til at bede om hjælp, og ingen bøn går tabt fortæller mestrene os. En påkaldelse som styrker og støtter helbredelsesarbejdet kan trygt gøres med mantraet: ”Ske din Vilje som i Himmelen, således også på Jorden”.
Link til Guide: Bestil billet på Billetto

Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Bemærk, at foredraget bliver streamet men gemmes ikke.

Ellen Damsholt har siden hun var sidst i tyverne haft berøring med teosofien. I trediverne fik Ellen et inderligt ønske om finde et arbejde hvor hun kunne være til nytte og gavn for mennesker. Retningen viste sig efter en samtale i Barcelona med Gururaj Ananda Yogi, i år 1979. Hvor han sagde til hende:”It is your dharma to work with people”.
Ellen er i dag klar over, at hendes vigtigste opgave har været at arbejde med mennesker, der har været udsat for diktatur, krig og tortur. Hun har både arbejdet på Rigshospitalet, hvor Rehabiliteringscenteret for Torturofre lå på den tid, og på Oasis i København, der behandler samme slags patienter.
Hendes uddannelse til fysioterapeut samt et bredt arbejde i hospitalsverden var med til at forberede hende til denne helt specielle opgave.
Hun var tidligere medarbejder i sin fars Boghandel: Sct. Ansgars Boghandel i Bredgade og Visdomsbøgernes Forlag.
Den kristendom, som hun fik med hjemmefra, danner grundlaget for hendes åndelige ståsted. Som 30årig åbnede teosofien et større perspektiv og grundlag for hendes forståelse af de Guddommelige Love og Universet.

#kropsindånd
ID: 250218EDAffnTFK

OPLEV FORANDRINGENS OG FORVANDLINGENS MAGI, workshop ved Martin Binderup og Carsten Hald
2025-02-22 10:30 - 16:00
Er du klar til at forvandle dit liv og opdage din indre styrke? Denne workshop giver dig muligheden for at bryde ud af gamle mønstre, udvikle dit fulde potentiale og skabe en dybere forbindelse til dig selv, andre og verden omkring dig. Vi vil udforske, hvordan teosofiske principper kan bruges som praktiske redskaber til at skabe positive forandringer – både i hverdagen og på din spirituelle rejse.

Gennem meditation, tjeneste og refleksion vil vi dykke ned i de grundlæggende principper i teosofien og lære, hvordan de kan omsættes til handling. Du vil opdage, hvordan tjeneste kan være en kraftfuld vej til indre transformation og en kilde til dyb mening og glæde. Workshoppen vil inkludere øvelser som aktiv meditation, visualisering, bekræftelser og invokation, der hjælper dig med at styrke din intuition og skabe en tættere forbindelse til dit højere selv.
Sammen skaber vi et rum for læring, inspiration og fællesskab, hvor vi kan støtte hinanden i at udvikle os og vokse som mennesker. Vi vil afslutningsvis udføre en tjeneste som en praktisk måde at integrere og udtrykke det, vi har lært. Workshoppen er for dig, der ønsker at leve et mere harmonisk, meningsfuldt og autentisk liv – i balance med både din indre verden og den større helhed.
Pris: 350/400 kr. for medlemmer/gæster.
Betaling: Beløbet betales ved indgangen.

Beskrivelse af foredragsholderne:
I hjertet af de tre foredragsholderes fællesskab ligger en livslang passion for teosofi og meditation. Gennem deres studier og dedikerede praksis har Martin Binderup og Carsten Hald fundet inspiration i teosofiens visdom, og de stræber efter at dele denne inspiration.

#teosofi
ID: 250222CFLTkfyTFK

Center for Levende Teosofi
2025-02-23 11:00 - 12:30
Hjertehealingstjeneste
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer forår 2025:
Søndag d. 26. januar 2025 kl. 11:00: Den Guddommelige Sandheds Tjeneste
Søndag d. 23. februar 2025 kl. 11:00: Hjertehealingstjeneste
Søndag d. 23. marts 2025 kl. 11:00: Den Hellige Moders Tjeneste
Søndag d. 20. april 2025 kl. 11:00: Påskedag / Kosmisk Tjeneste
Mandag d. 9. juni 2025 kl. 11:00: Asala / Det Opstandne Livs Tjeneste

For yderligere oplysninger besøg hjemmesiden: https://www.levendeteosofi.dk/da/

Center for Levende Teosofi

PÅ VEJ MOD EN NY NATURFORSTÅELSE, foredrag ved Steen Ingwersen
2025-02-25 19:00 - 21:30
Naturen i spirituel belysning
Den moderne naturvidenskab har præget sig ind i vores liv og i vores bevidsthed. Den har bragt velstand, men trækker også spor af ødelæggelse i naturen og i vores sociale liv. Dog ser vi nu konturerne af et nyt natursyn, som ikke er fanget i materialismens jerngreb.

Kvanteteorien rystede fysikken for 100 år siden og er en stadig kilde til undren og nytænkning, fordi den strider mod vores umiddelbare oplevelse af verden. Men den bærer kimen i sig til en spirituel forståelse af naturen, som inkluderer det levende og vores egen rolle, når vi betragter eller udforsker naturen. Er vores bevidsthed blot en neutral tilskuer, eller spiller den en aktiv rolle i naturen?
Vi vil se på nogle af de fænomener, som har rystet den klassiske opfattelse af naturen og af vores bevidsthed, og vi stiller spørgsmålet, om kvanteteorien kan ses som en afsluttet forståelse eller blot et overgangsfænomen på vej mod et spirituelt natursyn.

Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Steen Hvass Ingwersen har en baggrund som civilingeniør med biokemi som speciale. Arbejdede i en årrække med klinisk biokemi og klinisk fysiologi og har mere end 35 års erfaring med udvikling af ny medicin hos Novo Nordisk. Er pt. engageret i Quantum Healing Center i København med behandling vha. skalarfelter. Medlem af bestyrelserne i Dansk Selskab for Komplementær Medicin og Dansk Selskab for Farmakologi.

#kvanteteori
ID: 250225SINffnTFK

FERNISERING - SYNGENDE BILLEDER ved Lisbeth Hultmann
2025-02-28 17:00 - 19:00
Lisbeth Hultmann fortæller om sine billeder, – og herudover byder aftenen på lidt musisk underholdning + bobler og snacks.
Mød op og nyd Lisbeths billeder, mens hun spiller og synger.
Pris: 40 kr. som støtte til TFK

ALLE ER VELKOMNE

Lisbeth Hultmann er uddannet klassisk sanger og har altid elsket det eksperimenterende – det legende og det evigt nyskabende.
Derfor bliver hendes billeder også i første omgang til meget hurtigt og impulsivt og uden for meget kontrol.
’På denne måde er der mulighed for et frit flow fra underbevidstheden’, – siger hun.
Billedskabelsen foregår altid i oprejst stilling og gerne med bevægelse og toner til, – og det er ofte først flere dage efter denne tilblivelse, at hun kan se figurer og landskaber, som hun så arbejder videre på og derefter trækker frem i front af billedet. – Ofte til stor undren for hende selv.
Sideløbende med sangkarrieren på Den Jyske Opera og DR har hun udstillet sine billeder i virksomheder, som bl.a. Rambøll, på Nordisk Kunst i Århus, – i sin hjemby Gilleleje i de første år med ’Kunst på Filetfabrikken’ og senere på Martinus Center, Klint. Hun har i sine optrædener med sin performancekunst brugt sine billeder i et scenarie, hvor både stemmen, kroppen og billedet indgår.

Lisbeth Hultmann er uddannet klassisk sanger med en fortid på Den Jyske Opera og DR og forfatter til flere bøger om stemmen. Spirituelt er hun opvokset med Martinus` kosmologi og verdensbillede, og uddannet som gestaltterapeut. Hun har igennem mere end 30 år undervist og afholdt kurser i “Stemmens Kraft” i både ind- og udland.

#healing
ID: 250228LHUffnTFK
